Հավելված N 2

Հայաստանի Հանրապետության Կոտայքի մարզի

Նաիրի համայնքի ավագանու

 -------թ.----------- ----- -ի --- որոշման

 **«ԶՈՎՈՒՆԻԻ ՄՇԱԿՈՒԹԱՅԻՆ ԿԵՆՏՐՈՆ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ԿԱՆՈՆԱԴՐՈՒԹՅՈՒՆ**

(նոր խմբագրությամբ)

1․ ԸՆԴՀԱՆՈՒՐ ԴՐՈՒՅԹՆԵՐ

1․1 «Զովունիի մշակութային կենտրոն» համայնքային ոչ առևտրային կազմակերպությունը (այսուհետ՝ կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է Նաիրի համայնքի անունից՝ համայնքի ավագանու որոշմամբ։ Կազմակերպությունը ստեղծվել է առանց ժամկետային սահմանափակման։

1․2 Կազմակերպությունն իր գործունեության ընթացքում ղեկավարվում է Հայաստանի Հանրապետության սահմանադրությամբ, ՀՀ քաղաքացիական օրենսգրքով, «Պետական ոչ առևտրային կազմակերպությունների մասին», «Մշակութային օրենսդրության հիմունքների մասին», «Կրթության մասին» ՀՀ օրենքներով, այլ իրավական ակտերով և սույն կանոնադրությամբ։

1․3 Հիմնադրի և կազմակերպության միջև հարաբերությունները կարգավորվում են Հայաստանի Հանրապետության օրենսդրությամբ և սույն կանոնադրությամբ։ Նաիրի համայնքի անունից կազմակերպության կառավարումն իրականացնող մարմին հանդիսանում է Նաիրի համայնքի ղեկավարը։

1․4 Կազմակերպությունը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով։ Կազմակերպությունը կարող է իր անունից ձեռք բերել գույք, իրականացնել գույքային և ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող։

1․5 Կազմակերպությունը այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ։

1․6 Կազմակերպությունը կարող է ունենալ հիմնարկներ, մասնաճյուղեր կամ ներկայացուցչություններ, որոնք ստեղծվում են հիմնադրի որոշմամբ և օրենքով սահմանված կարգով ենթակա են հաշվառման իրավաբանական անձանց գրանցումն իրականացնող մարմնի կողմից։

1․7 Կազմակերպությունն ունի Հայաստանի Հանրապետության պետական զինանշանի պատկերով և կազմակերպության հայերեն անվամբ կլոր կնիք, դրոշմակնիք, կարող է ունենալ ձևաթղթեր, խորհրդանիշ և անհատականացման այլ միջոցներ։

1․8 Կազմակերպությունն ունի ինքնուրույն հաշվեկշիռ, եկամուտների և ծախսերի նախահաշիվ։

1․9 Կազմակերպությունը պատասխանատվությւն չի կրում մինչև կազմակերպության պետական գրանցումը ծագած՝ կազմակերպության ստեղծման հետ կապված պարտավորությունների համար։

1․10 Կազմակերպության անվանումն է՝

* հայերեն – «Զովունիի մշակութային կենտրոն» համայնքային ոչ առևտրային կազմակերպություն
* ռուսերեն – ''Зовунийский культурный центр'' общинная некоммерческая организация
* անգլերեն – ''Zovouni Cultural Centre'' Municipal non-commercial organisation

1․11 Կազմակերպության հասցեն է՝ Կոտայքի մարզ, գյուղ Զովունի

2․ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ

2․1 Կազմակերպությունը ստեղծվում է մշակութային գործունեություն և կրթություն իրականացնելու նպատակով։ «Եղվարդի մշակույթի տուն» ՀՈԱԿ-ի նպատակներն են՝

* ապահովել պետական մշակութային քաղաքականության իրականացումը,
* իրականացնել հումանիտար, գեղարվեստական և սպորտային տարբեր մարզաձևերի մասնագիտական կրթություն,
* իրականացնել ազգային և համաշխարհային մշակութային ժառանգության ծանոթացում և ուսուցում, նախապատրաստում օժտված և տաղանդավոր երեխաներին՝ համապատասխան միջին և բարձրագույն ուսումնական հաստատություններում ուսումը շարունակելու համար,
* մշակութային կրթության և գեղագիտական դաստիարակության տարբեր ձևերի վճարովի ուսուցում,
* բնակչության սոցիալական և տարիքային տարբեր խմբերի համար արվեստի զանազան ճյուղերի, մշակույթի և ազգային արհեստների ուսուցողական ծրագրերի իրականացում։

2․2 Կազմակերպությունն իրականացնում է ձեռնարկատիրական գործունեության հետևյալ տեսակները՝

* համերգային գործունեություն,
* հրատարակչական գործունեություն։

2․3 Ձեռնարկատիրական գործունեության իրականացման համար կազմակերպությունն իրավունք ունի ստեղծել տնտեսական ընկերություններ կամ լինել նրանց մասնակից։ Լիցենզավորման ենթակա գործունեության տեսակներով կազմակերպությունը կարող է զբաղվել լիցենզիայի հիման վրա։

2․4 Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար։

2․5 Կազմակերպության կողմից ծառայությունների, աշխատանքների և ապրանքների գնումն իրականացվում է «Գնումների մասիրն» Հայաստանի Հանրապետության օրենքով նախատեսված կարգով։

2․6 Կազմակերպությունը հարկերը, տուրքերը և պարտադիր այլ վճարումները կատարում է շահույթ չհետապնդող կազմակերպությունների համար նախատեսված կարգով և չափով։

2․7 Կազմակերպությունը հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը։

3․ ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ

3․1 Կազմակերպության կառավարումն իրականացնում են հիմնադիրը և կազմակերպության գործադիր մարմինը՝ տնօրենը։

3․2 Կազմակերպության հիմնադիրն ունի կազմակերպության գործունեությանը և կառավարմանը վերաբերող ցանկացած հարցի վերջնական լուծման իրավունքը, բացառությամբ օրենքով նախատեսված դեպքերի։ Հիմնադրի բացառիկ լիազորություններն են՝

* կազմակերպության հիմնադրումը,
* կազմակերպության գործունեության առարկայի և նպատակների, այդ թվում՝ նրա կողմից իրականացվող ձեռնարկատիրական գործունեության տեսակների սահմանումը,
* կազմակերպության վերակազմակերպումը և լուծարումը։

3․3 Հիմնադիրը

ա) իրականացնում է կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ իրականացման համար,

բ) հաստատում է կազմակերպությանը սեփականության իրավունքով հանձնվող և (կամ) ամրացվող համայնքին պատկանող գույքի կազմը,

գ) հաստատում է կազմակերպության կանոնադրությունը և կանոնադրության փոփոխությունները,

դ) սահմանում է կազմակերպության կառավարման համակարգը,

ե) նշանակում է կազմակերպության լուծարման հանձնաժողով և հաստատում լուծարման հաշվեկշիռը,

զ) իրականացնում է կազմակերպության գործունեության վերահսկողությունը,

է) կասեցնում, կամ ուժը կորցրած է ճանաչում կազմակերպության գործադիր մարմնի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

ը) լսում է կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները,

թ) վերահսկողություն է իրականացնում կազմակերպությանը ամրացված համայնքային սեփականության օգտագործման և պահպանության նկատմամբ,

ժ) վերահսկողություն է իրականացնում կազմակերպության սեփականության պահպանության նկատմամբ, իսկ օրենքով, իր որոշմամբ կամ սույն կանոնադրությամբ նախատեսված դեպքերում համաձայնություն է տալիս նրա գույքի օտարման և ձեռք բերման կամ վարձակալության հանձնման համար,

ի) հաստատում է կազմակերպության տարեկան հաշվետվությունները և տարեկան հաշվեկշիռը,

լ) հաստատում է կազմակերպության տարեկան ծախսերի նախահաշիվը,

խ) իրականացնում է օրենքով նախատեսված այլ գործառույթներ:

3.4 Կազմակերպության գործադիր մարմինը.

3.4.1 Կազմակերպության ընթացիկ գործունեության ղեկավարումն իրականացնում է տնօրենը, որին պաշտոնում նշանակում և պաշտոնից ազատում է համայնքի ղեկավարը: Կազմակերպության տնօրենը, օրենքով, սույն կանոնադրությամբ իրեն վերապահված լիազորությունների սահմաններում ղեկավարում է կազմակերպության գործունեությունը և կրում պատասխանատվություն՝ օրենքների, իրավական այլ ակտերի, հիմնադրամի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

3.4.2 Տնօրենի հետ կնքվում է աշխատանքային պայմանագիր, որը համայնքի անունից ստորագրում է Նաիրի համայնքի ղեկավարը:

3.4.3 Կազմակերպության գործադիր մարմնի պաշտոնում նշանակվող անձը պետք է բավարարի օրենքով նախատեսված պահանջներին:

3.4.4 Կազմակերպության տնօրենը պետք է ունենա բարձրագույն կրթություն, չի կարող զբաղեցնել այլ պաշտոն կամ կատարել վճարովի աշխատանք, բացի գիտական, մանկավարժական և ստեղծագործական աշխատանքից:

3.4.5 Տնօրենի պաշտոնում նշանակված անձը գույքային պատասխանատվություն է կրում իր մեղքով կազմակերպությանը պատժառված վնասի համար:

3.4.6 Կազմակերպության գործադիր մարմնի պաշտոնում նշանակվող անձը պարտավոր է չկատարել Հիմնադրի՝ ՀՀ օրենսդրությանը հակասող որոշումները, կարգադրությունները, հրահանգները և դրանց չկատարման համար չի կարող ենթարկվել պատասխանատվության:

3.5 Տնօրենը՝

ա) առանց լիազորագրի հանդես է գալիս կազմակերպության անունից, ներկայացնում նրա շահերը և կնքում գործարքներ,

բ) ՀՀ օրենսդրությամբ, հիմնադրի որոշումներով ու կանոնադրությամբ սահմանված կարգով տնօրինում է կազմակերպության գույքը, այդ թվում ֆինանսական միջոցները,

գ) տալիս է կազմակերպության անունից հանդես գալու լիազորագրեր, այդ թվում վերալիազորման իրավունքով լիազորագրեր,

դ) աշխատանքի է նշանակում և աշխատանքից ազատում (աշխատանքային պայմանագրի համաձայն) կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,

ե) բանկում բացում է հաշվարկային հաշիվներ,

զ) կատարում է աշխատանքի բաշխում տեղակալների միջև,

է) սահմանում է կազմակերպության կանոնադրության կառուցվածքն ու կառուցվածքային ստորաբաժանումների սհմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումները,

ը) ապահովում է կազմակերպության գործունեության մասին համապատսախան հաշվետվությունների կազմումը և դրանք սահմանված կարգով ներկայացնում հիմնադրին,

թ) իրականացնում է օրենսդրությանը չհակասող այլ լիազորություններ։

4․ ԿԱԶՄԱԿԵՐՊՈՒԹՅԱՆ ԳՈՒՅՔԸ

4.1 Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում ձեռքբերված գույքից:

4.2 Կազմակերպությունն իրավունք ունի օրենքին, հիմնադր իորոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության (վարձակալության) իրավունքով իրեն պատկանող գույքը:

4.3 Հիմնադիրը սեփականության իրավունքով կազմակերպությանը պատկանող գույքի նկատմամբ չունի իրավունքներ՝ բացառությամբ կազմակերպության լուծարումից հետո մնացած գույքի:

4.4 Կազմակերպության սեփականության պահպանման հոգսը կրում է կազմակերպությունը:

4.5 Կազմակերպության սեփականության վրա կարող է տարածվել բռնագանձում՝ միայն դատական կարգով:

4.6 Հիմնադիրն իրավունք ունի հետ վերցնելու իր կողմից կազմակերպությանն ամրացված գույքը:

4.7 Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու:

 4.8 Կազմակերպության ֆինանսական միջոցները գոյանում են հիմնադրի հատկացումներից և Հայաստանի Հանրապետության օրենսդրությամբ չարգելված լրացուցիչ աղբյուրներից:

 4.9 Կազմակերպության ֆինանսավորման լրացուցիչ աղբյուրներն են՝

1) ձեռնարկատիրական գործունեության իրականացումից գոյացած միջոցները.

2)բարեգործական, նպատակային ներդրումները, վարձավճարները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

3)Հայաստանի Հանրապետության օրենսդրությամբ չարգելված և կազմակերպության կանոնադրական խնդիրներին չհակասող գործունեությունից ստացված միջոցները:

4․10 Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

4. 11 Կազմակերպության ուսումնաօժանդակ անձնակազմի և վարչատնտեսական աշխատողների թվաքանակը սահմանվում է նախահաշվով հաստատված աշխատավարձի ֆոնդի շրջանակներում։

4. 12 Կազմակերպության ֆինանսական գործունեության նկատմամբ վերահսկողությունն իրականացնում է հիմնադիրը։

4․13 Կազմակերպության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման) հիմնադրի կողմից ընտրված աուդիտորի կամ Հայաստանի Հանրապետության կառավարության ֆինանսական գործառույթ իրականացնող մարմնի կողմից։

5․ ԿԱԶՄԱԿԵՐՊՈՒԹՅԱՆ ՇԱՀՈՒՅԹԻ ՕԳՏԱԳՈՐԾՄԱՆ ԿԱՐԳԸ

5․1 Կազմակերպության գործունեության ընթացքում առաջացած շահույթը օգտագործվում է սույն կանոնադրությամբ նախատեսված նպատակների իրականացման համար։

6․ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱՎՈՐՈՒՄԸ ԵՎ ԼՈՒԾԱՐՈՒՄԸ

6․1 Կազմակերպությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով: